Mike Schüssler: Ons is nou armer as baie Chinese | Netwerk24
'Ek is nog nie eers 'n beroepsokkerspeler nie. Regtig.'
Die politiek van die afgelope paar jaar het 'n verwoestende uitwerking op die ekonomie gehad; geen verdere skade moet aangerig word in die aanloop tot die 2019-verkiesing nie.
Pick n Pay vier 50 jaar op die beurs
Pick n Pay vier op 17 Oktober die 50ste herdenking van sy notering op die JSE.
Dis een ding om Suid-Afrika se geldvoorraad te bestuur en met rentekoerse rond te speel om inflasie hok te slaan of die rand se waarde te beskerm.
Prins Harry en Meghan, hertogin van Sussex, word reeds toegegooi onder babageskenke.
Mike Schüssler: Ons is nou armer as baie Chinese
Deur Mike Schüssler, Sake-siening 09 November 2015 00:00
– Neil Peart in "Grand Designs"
Suid-Afrika is ryker as ooit, maar ons verswakking is relatief tot ander, wat vinniger ryker geword het.
Springbok-rugby se nederlaag teen Japan is sprekend van Suid-Afrika se terugsakking op die wêreldrangorde. Bafana het ook die wind van voor gehad en ons netbalspan is maar vyfde in die wêreld.
Studente en werkers protesteer en hoofberigte skree hul vereistes uit. Die slimmes reken ons moet luister en by die nuwe situasie aanpas.
Bladsye word gevul deur kommentaar en die regering blameer natuurlik altyd iets anders – nuttelose gesprekke.
Dit gebeur alles terwyl Suid-Afrika terugsak op die meeste wêreldgraderings, of dit nou sake of kompetisies is. Ons top-universiteite kry swaar, terwyl ons skole so swak vaar dat werkgewers eerder buitelanders, veral uit Afrika, aanstel.
Volgens die meeste internasionale maatstawwe het ons die afgelope twee dekades teruggesak van die top-30's tot in die 40ste, 50ste of selfs laer posisie.
Ons is nou maar net gemiddeld. Ons is nie meer in die boonste kwartiel of derde nie.
Suid-Afrikaners se koopkrag relatief tot dié van Chinese.
Suid-Afrikaners se koopkrag relatief tot die wêreldgemiddelde.
Die werklike syfers wat egter tel, is dat Suid-Afrika relatief armer word. Nie in absolute terme nie, maar die gemiddelde Suid-Afrikaner het volgens inkomste per kop van 50ste in 1990 tot 77ste in 2013 verswak.
In die kommoditeitsontploffing was ons posisie nog in die middel-70's, wat ons darem net-net in die top-helfte van die wêreld gehou het.
2014 was 'n ramp en Suid-Afrika het met nege plekke tot 86ste gedaal.
Die gemiddelde mens op straat in China, Azerbeidjan, Toerkmenistan, Belarus en Bulgarye is nou ryker as ons.
Suid-Afrika is nou deel van die armer helfte van die wêreld, terwyl 1,4 miljard Chinese ryker is as ons, wat ons 'n deel van die onderste 3 miljard mense maak.
Nuwe data van die Wêreldbank wys dat Chinese se inkomste ons s'n verbygesteek het wat sowel koopkrag as markinkomste betref.
Ek raai hulle is baie doeltreffender as ons. Vir seker is ons nie armer nie, maar relatief tot ander mense is ons nie veel werd nie, want geld laat die wêreld draai.
Gelukkig is ons nie Zimbabwe nie wat met sy onafhanklikheidswording op 67 was en nou deel van die onderste 22 is. Ons het toe twee keer die gemiddelde inkomste van 'n Zimbabwiër gehad, en het nou nege keer soveel. Zimbabwe het so geval dat hy die swaks presterende land in die geskiedenis van die moderne wêreld is.
Onthou, dit het Ethiopië 15 jaar se groei van meer as 11% gekos om van die armste land ter wêreld tot slegs die agste armste te verbeter. In dieselfde tyd het Zimbabwe met 20 posisies verswak. Dis makliker om armer as ryker te word.
* Mike Schüssler is die hoofekonoom van Economists.co.za en voormalige wenner van Sake se Ekonoom van die Jaar-wedstryd.